
23-TA-2109: Noteikumu projekts (Grozījumi)
Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"

	1.
	MK sēdes protokollēmuma projekts
3. Ņemot vērā Ministru kabineta 2020. gada 22. septembra sēdes protokollēmuma (prot. Nr. 55 30. §) "Informatīvais ziņojums "Par Kohēzijas politikas Eiropas Savienības fondu investīciju aktualitātēm (pusgada ziņojums)"" 2.2. apakšpunktu, atļaut pārdalīt atbrīvoto 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas finansējumu 1 065 819 euro apmērā (ERAF 905 946 euro un valsts budžeta finansējums 159 873 euro) uz 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas projektu Nr.4.2.1.2/19/I/012.
	Iebildums
Atbrīvotā finansējuma novirzīšana projektu īstenošanai nav atļauta saskaņā ar Ministru kabineta 2020.gada 22.septembra lēmumu (protokols Nr.55, 30§, 2.1.apakšpunkts). Vienlaikus neiebilstam jautājuma izskatīšanai Ministru kabineta sēdē par Ekonomikas ministrijas priekšlikumu pārdalīt papildu finansējumu 1 065 819 euro (tai skaitā 905 946 euro ERAF un valsts budžeta finansējums 159 873 euro) “Nodrošinājuma valsts aģentūras” projektam Nr. 4.2.1.2/19/I/012 "Paaugstināt valsts ēku Ezermalas ielā 8A, Rīgā, energoefektivitāti" neparedzētu apstākļu un objektīvi pamatota izmaksu pieauguma rezultātā.

Lai neradītu papildu negatīvu ietekmi uz valsts budžetu, vienlaikus nodrošinot arī ātrāku izdevumu deklarēšanu ES fondu 2021.-2027.gada plānošanas periodā, šādos gadījumos sekmīgai projektu pabeigšanai prioritāri ir jāizmanto projektu posmošanas vai pārcelšanas iespējas finansēšanai no ES fondu 2021.-2027.gada plānošanas perioda. Ekonomikas ministrijas argumentācija nav pamatota, ka konkrēto projektu nav iespējams “posmot” , t.i., pabeigt ar 2021.-2027.gada ES fondu līdzfinansējumu. Skaidrojam, ka, lai projektu sadalītu posmos, būvdarbiem nav jābūt tehniski vai ekonomiski nodalītiem, bet ir jānodala finansējums.  

